Ontdek Jou Lewensdoel (Sagteband)
As Christen wil jy graag jou hemelse Pa trots maak. Hoe doen jy dit? Deur liefde vir Hom en vir jou naaste. Daarom moet jy doelwitte stel om ander te dien, en nie om jou eie sak en ego te pas nie.
Ontdek jou lewensdoel gee nie vir jou ’n lys van dinge wat jy moet doen om ’n goeie man te wees nie. Dit help jou om jou hart en die passie wat God in jou geplant het, weer te ontdek. So kan jy die lewe leef wat spesiaal vir jou beplan is.
Dis nie’ n boek met instruksies nie. Dit is 30 eerlike en eenvoudige lesse wat Frans in sy lewe geleer het en wat hom gehelp het op sy pad na sukses. Hy gesels diep uit sy hart en met eerlikheid en humor met jou as man. Die stories sal jou inspireer, amuseer, motiveer en leer. Met elke bladsy wat jy omblaai, sal jy besef: Ons is almal maar net onvolmaakte mense.
Al is jy nie perfek nie, kan jy nog steeds jou drome bewaarheid en’ n waardevolle bydrae maak vir jou gesin en die wêreld.
Frans Cronjé is man, pa, vriend, skrywer, filmvervaardiger, akteur en besigheidsman. Hy is bekend vir die fliek Faith like Potatoes, asook Hansie, Destined to Win en The Roar. Hy het ook’ n groot passie vir fietsry en om die wêreld plat te reis.
“Nee, maak die koningsheerskappy van God en dit wat voor Hom reg is, julle heel eerste prioriteit; dan sal God vir julle al hierdie ander dinge as ’n bonus byvoeg.”
Jesus se woorde in Matteus 6:33 (Nuwe Lewende Vertaling van die Bybel)
Die eerste dag van Junie 2002 was ’n keerpunt in my lewe; dié dag het ’n ommekeer nie nét vir my nie, maar vir ons hele familie, gebring.
Ons gesin het op ’n koue, nat wintersoggend in die pragtige dorp Stellenbosch, naby Kaapstad, wakker geword. Op daardie stadium was ek al vir drie jaar die Uitvoerende Bestuurder van ’n organisasie vir sport-evangelisasie, genaamd SCAS. Marié was drie en ’n half en Ewie twee jaar oud.
Ons gesin het die oggend saam koffie gedrink en fotoalbums deurgeblaai, toe ons op die foto’s afkom wat geneem is tydens die eerste seisoen wat ek professionele krieket vir die Engelse graafskap Lancashire gespeel het. My broer, Hansie, het vir ’n
You're reviewing: Ontdek Jou Lewensdoel (Sagteband)